पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण को नियंत्रित करने के लिए प्रशासन द्वारा मुख्य बस स्टैंड एवं बायपास रोड पर बैरिकेड्स लगाकर वाहनों को नगर के अंदर जाना प्रतिबंधित कर दिया गया है। लॉकडाउन प्रारंभ होते ही 11 अप्रैल को दोनों ही स्थानों पर यह पाबंदी लगा दी गई। इससे नगर के मुख्य सड़क पर वाहनों एवं लोगों की आवाजाही कम भले ही हो गई पर अब यह प्रतिबंध न सिर्फ आम राहगीरों को साथ ही गलियों में रहने वालों की समस्या बन रहा है। बस स्टैंड पर आने वाले हर वाहन को यहां से वापस कर दिया जाता है। बाईपास से निकलने को कहा जाता है। इसी प्रकार दूसरी तरफ किले के समीप स्थित बायपास चौराहे पर भी एक बैरियर स्थापित किया गया है। इन दोनों ही बैरियर लोगों से वाहनों का आना भले ही पूरी तरह प्रतिबंधित है, पर अब वाहन चालक को बाईपास का सहारा लेकर बस्ती के अंदर घुस रहे हैं।
नतीजतन ऐसी कई गलियां जो सकरेपन के कारण आमतौर पर वाहनों की आवाजाही का माध्यम न हीं थी, वहीं अब सबसे अधिक भीड़ भाड़ वाले स्थानों में तब्दील हो गई हैं। लोग नगर के अंदर गली के माध्यम से प्रवेश करते हैं और दिन भर गलियों में वाहनों की आवाजाही लगी रहती है। यही स्थिति बस स्टैंड से लगे मोहल्लों में है।
बरहा रोड से होते हुए लोग अंगद कॉलोनी और अनूप गंज से होते हुए लोग लोग बजरिया और अन्य गलियों में चले जाते हैं। हालांकि लॉक डाउन में प्रशासन के द्वारा 100 से अधिक शिक्षक पटवारी पंचायत सचिव ड्यूटी पर रहते हैं, जो वाहनों को रोकने और उन्हें वापस करने का कार्य करते है। लेकिन अधिकतर लोग गलियों में से होकर गाड़ियां निकाल रहे हैं।
जिससे गलियों में यातायात की भरमार हो गई है। ड्यूटी पर तैनात कर्मचारियों को संक्रमण का भी खतरा बना रहता है, क्योंकि इनके पास बचाव के लिए कोई किट नहीं है। सुबह सब्जी मंडी के लिए और शाम को दूध के लिए बस स्टैंड पर शिक्षकों की विशेष टोली लगाई जाती है। जो सब्जी विक्रेताओं और दूध विक्रेताओं को बस स्टैंड पर ठहरने से रोकती है।
पर कर्मचारियों के रोकने टोकने का कोई असर लोगों को नहीं होता खुद कर्मचारी बताते हैं कि बगैर पुलिस की उनकी कोई नहीं सुनता नहीं। इस प्रकार दोनों ही बेरियर पर लगे आधा सैंकड़ा से अधिक कर्मचारियों की ड्यूटी बेमानी सी नजर आ रही है।
बता दें कि अगर प्रशासन सड़क पर एक ओर से जाने तथा दूसरी ओर आने यानी बाईपास से वापस आने की व्यवस्था करता है तो वन वे ट्रैफिक होगा। जिससे वर्तमान में गलियों के अंदर जा रहे वाहनों को तथा बाईपास पर बढ़ रही भीड़ को भी नियंत्रित किया जा सकेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn